Babu laifi idan na bayyana cewa daga cikin irin ayyukan da Jagora ya ke yi a lokutan bukukuwa na musamman na addini shi ne gudanar da bukukuwan daurin aure, a wannan lokaci ya kan tara samaruka goma zuwa sha biyu, mafi yawansu 'ya'yan shahidai ne ko kuma mutane muminai, misali a lokacin bikin aiko Manzon Allah (s), to Jagoran ba karban abin da ya wuce sisin zinare guda 14 a matsayin sadaki, ba wai yana ganin hakan ya saba wa shari'a ba ne, face dai yana da ra'ayin cewa lallai ne a kirayi mutane wajen rayuwa mai sauki, idan har sun bukaci su sanya sadaki mai yawa sama da sisin zinare 14, to Jagoran ya kan bukace su da su je wani waje don daurin auren, ya kan sa hakan a matsayin sharadi.
